ต้องลดเที่ยวบินกว่า 30 % โควิด ขวิดการบินไทยระทม ไฮซีซัน หายวับ
พิษ โควิด ซัดการบินไทยอ่วม ลดเที่ยวบินกว่า 30% ยกเลิกเที่ยวบินกว่า 2100-2500 เที่ยวบินต่อเดือน กพท. ระบุตั้งแต่ ม.ค-มี.ค. มีสายการบินเข้าออกประเทศไทยจากทั่วโลก ยกเลิกเกือบหมื่นเที่ยวบินผู้สื่อข่าวรายงานจาก บริษัท การบินไทย จำกัด (มหาชน) ว่า จากปัญหาการแพร่ระบาดของเชื้อโควิด-19 ได้ส่งผลกระทบอย่างเป็นวงกว้าง กับผู้ประกอบการสายการบินและธุรกิจการท่องเที่ยวเป็นอย่างมาก โดยเฉพาะผู้ประกอบการสายการบินแห่งชาติ สายการบินไทย ซึ่งเป็นสายการบินที่ได้รับผลกระทบอย่างหนัก ล่าสุดผู้บริหารการบินไทยได้ออกมายอมรับว่า ได้รับผลกระทบทำให้การบินไทยต้องมีการประเมินสถานการณ์อย่างเร่งด่วนเพื่อแก้ไขปัญหาที่เกิดขึ้นเนื่องจากเที่ยวบินที่ต้องเดินทางไปในกลุ่มประเทศเสี่ยง ประกอบไปด้วย เกาหลีใต้ จีน ฮ่องกง อิตาลี อิหร่าน มาเก๊า ซึ่งขณะนี้ก็หยุดทำการบิน ในขณะที่เส้นทางบินยุโรปก็ได้รับผลกระทบซึ่งเส้นทางบินยุโรปถือเป็นหัวใจสำคัญหลักที่สร้างรายได้ล่าสุดได้มีการประเมินว่า ตั้งแต่เดือนมกราคมถึงเดือนมีนาคม การบินไทยต้องลดเที่ยวบินกว่า 30% จากที่มีการทำการบินทั้งหมดทั่วโลก ซึ่งปัจจุบันพบว่า ได้มีการหยุดทำการบินใน 11 จุดบินหลักๆ และมีแนวโน้มปิดจุดบินเพิ่มขึ้นอีกต่อวันกว่า 70 เที่ยวบิน หรือเฉลี่ย 2100 ถึง 2500 เที่ยวบินต่อเดือน นอกจากนี้ ยังมีแนวโน้มว่าตั้งแต่เดือน เม.ย.เป็นต้นไป มีความเป็นไปได้ที่จะต้องลดเที่ยวบินเพิ่มขึ้นอีกเนื่องจากสถานการณ์โควิด-19 ยังรุนแรง จากเดิมในช่วงเดือน เม.ย ของทุกปี ในเส้นทางยุโรปถือได้ว่าเป็นช่วงฤดูกาลท่องเที่ยว และเป็นช่วงเทศกาลอีสเตอร์ของยุโรปช่วงดังกล่าวจะมีอัตราการบรรทุกปริมาณผู้โดยสารที่เดินทางไปเส้นทางบินยุโรป 80%นอกจากนี้ ยังพบว่านอกจากการลดเที่ยวบินในแต่ละเส้นทางบินทั่วโลกแล้วเส้นทางบินที่ทำการบินอยู่ ยังมีอัตราการบรรทุกปริมาณผู้โดยสารไม่ถึง 50% และหากสถานการณ์เลวร้ายลงไปอีก อัตราการบรรทุกผู้โดยสารอาจจะลดลงต่ำกว่า 50% อีก ซึ่งเมื่อมองภาพรวมกับในเรื่องของรายได้ แล้วก็จะเห็นว่ารายได้ในปีนี้จะลดลงกว่า 50% อย่างแน่นอน จากปัจจุบันที่มีรายได้อยู่ประมาณ 180000-200000 ล้านบาทล่าสุดการบินไทยยังได้สร้างความอุ่นใจให้กับผู้บริโภคกับการบินไทย โดยออกมาตรการการเปลี่ยนแปลงบัตรโดยสารจากผลกระทบไวรัส โควิด-19 คำนึงถึงผลกระทบที่ผู้โดยสารได้รับจากสถานการณ์การแพร่ระบาดของไวรัส จึงได้อำนวย ความสะดวกโดยยกเว้นค่าธรรมเนียมในการเปลี่ยนแปลงการเดินทางเส้นทางระหว่างประเทศ สำหรับบัตรโดยสารราคาปกติและราคาพิเศษที่ออกในประเทศไทย และเดินทางด้วยเที่ยวบินของการบินไทย (TG) และเที่ยวบินร่วมกับสายการบินไทยสมายล์ (WE) โดยผู้โดยสารสามารถติดต่อดำเนินการต่อไปภายในวันที่ 15 ธ.ค.นี้ด้านนายจุฬา สุขมานพ ผู้อำนวยการสำนักงานการบินพลเรือนแห่งประเทศไทย (กพท.) กล่าวว่า จากผลกระทบการแพร่ระบาดของโควิด-19 ขณะนี้ กพท.ได้รับรายงานจากสายการบินที่ทำการบินเข้าออกประเทศไทยพบว่า จากเดือน ม.ค-มี.ค.สายการบินขอยกเลิกเที่ยวบินรวมกว่า 9700 เที่ยวบิน ผู้โดยสารหายไปกว่า 3 ล้านคน และหลังจากนี้ ได้มีการมองภาพรวมของอุตสาหกรรมการบินในประเทศไทยจะพบว่าในปี 63 จะมีผู้โดยสารเดินทางลดลงกว่า 8.7% จากปี 62 เดิมมีผู้โดยสารที่เดินทางในเส้นทางบินระหว่างประเทศกว่า 88 ล้านคนจะเหลือเพียง 81 ล้านคนหรือหายไปกว่า 7 ล้านคน ซึ่งผลกระทบดังกล่าวเป็นผลกระทบที่ได้รับกันทั้งอุตสาหกรรมทางการบิน นอกจากนี้ ยังมองว่าหลังเดือนเมษายนเป็นต้นไปอุตสาหกรรมการบินจะได้รับผลกระทบมากกว่านี้แน่นอน.
พิษ โควิด ซัดการบินไทยอ่วม ลดเที่ยวบินกว่า 30% ยกเลิกเที่ยวบินกว่า 2100-2500 เที่ยวบินต่อเดือน กพท. ระบุตั้งแต่ ม.ค-มี.ค. มีสายการบินเข้าออกประเทศไทยจากทั่วโลก ยกเลิกเกือบหมื่นเที่ยวบิน
การบินไทย,โควิด-19,ลดเที่ยวบิน,ผลกระทบโควิด-19,ผู้โดยสารเครื่องบิน,อุตสาหกรรมทางการบิน,ข่าววันนี้